करमगढ़ माइनर में नहीं रहा पानी, संतोष खिंडा देंगे धरना
रजवाहाकरमगढ़ माइनर नंबर-दो में पानी आने पर शान-ए-पंजाब पार्टी के मुख्य सेवक संतोष सिंह खिंडा ने दो दिन का रोष धरना देने का ऐलान किया है। खिंडा ने कहा कि पिछले दो दशकों से इस रजवाहे में कभी पानी नहीं आया और ही इसकी कभी सफाई की गई।
इसके चलते इलाके के गांव पातड़ां, हामझेड़ी, न्याल, बणवाला, काहनगढ़, द्योगढ़ और हिरर्याऊ के किसानों को खेती करने के लिए पानी नसीब नहीं हुआ। इन गांवों में भूमिगत पानी का स्तर बहुत गिर चुका है जिस वजह से किसानों को अपनी फसलों को बचाने के लिए आर्थिक बोझ का सामना करना पड़ रहा है।
उन्होंने कहा कि अगर इलाके में में जमीन को बंजर होने से बचाना है तो इस क्षेत्र में नहरी पानी का प्रबंध सरकार को करना पड़ेगा। उन्होंने ऐलान किया कि सिंचाई विभाग का इस ओर ध्यान आर्कषित करने के लिए वह 8 और 9 मार्च को दो दिन का सांकेतिक धरना देंगे। साथ ही धरती मां को बचाने के लिए किसानों से आगे आने की अपील की।
hin_Deva hin_Deva hin_Deva hin_Deva